கேள்வி: வசுந்தரா துரைசுவாமி - தொழில் என்பது என்ன?
பதில்: 1988 ஆம் ஆண்டில் வசுந்தரா யோகாவிற்கும் பரதநாட்டியத்திற்கும் இடையிலான தொடர்பு குறித்து தனது ஆய்வுக்காக முனைவர் பட்டம் பெற்றார். &nbsp; அவர் நாட்டுப்புறவியலில் முதுகலைப் பட்டம் பெற்றவர் மற்றும் 'டாங்-டா' மற்றும்' களரிப்பயிற்று' ஆகிய தற்காப்புக் கலைகளின் முழுமையான நிபுணராக உள்ளார். இது நடனத்திற்கான பல்வகை அணுகுமுறைக்கான இவரது தேடலை உறுதிப்படுத்துகிறது முனைவர் வசுந்தரா யோகா மற்றும் நடனத்தின் தொடர்பு பற்றிய ஒரு கட்டுரையை "நாட்டிய யோகா தரிசனம்" என்ற பெயரில் வெளியிட்டுள்ளார்.
கேள்வி: வசுந்தரா துரைசுவாமி - நாட்டியம் குறித்து விரிவாக சொல்லுங்கள்.
பதில்: இவரது நடனக் காட்சிகளைப் பொறுத்தவரை, `பாஞ்சாலி` யட்சகானா இசையை (கர்நாடக மாநிலத்திலிருந்து வந்த நாட்டுப்புற இசையின் ஒரு வடிவம்) பரதநாட்டியத்திற்கு மாற்றியமைத்ததற்காக குறிப்பிடப்பட்டுள்ளது. மேலும், இவரது தனி தயாரிப்புகளான, கங்கா லகரி, அம்பே, தாட்சாயணி, பாஞ்சாலி, சகுந்த குஞ்சனா (உதயவர மாதவ ஆச்சார்யாவின் இலக்கிய தலைசிறந்த படைப்புகள்) மற்றும் இப்போது ஜோதி சங்கரின் சாஸ்திர திரௌபதி போன்ற தனிப்பாடல்கள் பாராட்டுகளைப் பெற்றுள்ளன.
கேள்வி: வசுந்தரா துரைசுவாமி - விருதுகள் மற்றும் கௌரவங்கள் பற்றி தகவல் சொல்.
பதில்: முனைவர் வசுந்தராவுக்கு "நாட்டிய ராணி சாந்தலா" என்ற விருது வழங்கப்பட்டது. இது, கர்நாடக மாநில அரசால் நடனத்திற்காக அளிக்கப்படும் மிக உயர்ந்த மாநில விருது ஆகும். இராஜ்யோத்சவா விருதும் வழங்கப்பட்டது. இன்றுவரை கர்நாடக சங்க நிருத்யா அகாதமியின் மதிப்புமிக்க விருதான "கர்நாடக கலா திலக்" என்ற விருதைப் பெற்ற இளையவரும் ஆவார். மேலும் உடுப்பி சிறீ கிருட்டிணா மடத்தில் இருந்து "ஆஸ்தானா நிருத்ய ரத்னா" பெற்ற ஒரே வெற்றியாளரரும் இவராவார். இந்தியாவின் தூர்தர்ஷன் தொலைக்காட்சிமூலம் இவருக்கு "சந்தனா விருது" வழங்கப்பட்டது. பத்மபூசண் சரோஜா வைத்யநாதன் என்பவர் மூலம் ''ஸ்ரேஷ்டா கலா பிரச்சாரக்'' என்ற விருதும், பத்மவிபூசண் சிறீ பாலமுரளி கிருஷ்ணா "கலா விபஞ்சி" என்ற விருதும், ஆஸ்திரேலியாவிலிருந்து நாட்டிய ஜோதி மற்றும் அமெரிக்காவின் மில்லினியம் விருது போன்ற விருதுகள் இவர் பெற்ற விருதுகளில் குறிப்பிடத்தக்கவவை. &nbsp; இவர் தூர்தர்ஷனில் ஏ-தர கலைஞர் ஆவார். இவர், 137 நாடுகளை பிரதிநிதித்துவப்படுத்தும் 2500 பார்வையாளர்களுக்கு முன்பாக யுனெஸ்கோவின் அனுசரணையில் பாரிஸில் நடைபெறும் 'உலக அமைதி' மாநாட்டிற்கு இந்தியாவில் இருந்து அழைக்கப்பட்ட ஒரே பரதநாட்டிய நடனக் கலைஞர் ஆவார்.
கேள்வி: வசுந்தரா துரைசுவாமி - பயிற்சி என்பது என்ன?
பதில்: உலகளாவிய சுற்றுப்பயண நடனக் கலைஞரான முனைவர் வசுந்தரா பல்வேறு நாடுகளில் பரதநாட்டியம் மற்றும் யோகாவில் தொடர்ந்து பயிற்சிப் பட்டறைகளை நடத்தி வருகிறார். இவர் இங்கிலாந்தில் பாரதிய வித்யா பவனுக்காக கோடைகால முகாம்களை நடத்தியுள்ளார். இவர் செக் குடியரசு, போலந்து, பிரான்சு, ஜெர்மனி, ஐக்கிய இராச்சியம் மற்றும் ஆஸ்திரியா ஆகிய நாடுகளுக்கு இந்திய கலாச்சார உறவுகளுக்கான அமைப்கில் பிரதிநிதித்துவப்படுத்தியுள்ளார். வசுந்தராவின் தற்போதைய சுற்றுப்பயணங்கள் முதன்மையாக அமெரிக்கா, சிங்கப்பூர், பாரிஸ் மற்றும் ஆஸ்திரேலியாவை மையமாகக் கொண்டுள்ளது. வசுந்தரா அமெரிக்காவில் உள்ள அலபாமா பல்கலைக்கழகத்தில் வருகை தரும் விருந்தினர் பேராசிரியராக உள்ளார். கடந்த 15 ஆண்டுகளாக இவர் ஒவ்வொரு கோடையிலும் லூயிவில்லை தனது இல்லமாக மாற்றியுள்ளார். மேலும் லூயிவில்லின் கலைத்துறையில் இவரது பங்களிப்பை அங்கீகரித்து 2012 ஆம் ஆண்டில் அமெரிக்காவின் லூயிவில் (கென்டக்கி) நகரத்தந்தையால் "லூயிவில்லின் கௌரவ குடிமகன்" மற்றும் "வாழ்நாள் சாதனையாளர் விருது" இவருக்கு வழங்கப்பட்டது.